Vašingtona šaurums
Vašingtona šaurums (angļu: Washington Strait, spāņu: Estrecho Washington) ir ap 18 km garš un šaurākajā vietā ap 5 km plats jūras šaurums Dienvidorkneju salu arhipelāgā Antarktikā. Atdala Lorija salu austrumos no Pauela un Fredriksena salām rietumos. Šaurumu 1821. gada 11. decembrī atklāja un caurkuģoja amerikāņu roņu mednieks Natenjels Pālmers, nodēvēts, domājams, par godu pirmajam ASV prezidentam Džordžam Vašingtonam.